Diari Oficial de la Generalitat Valenciana


Sumari del DOGV 1833, del 24-07-1992 (1992/825543)

ORDRE de 13 de juliol de 1992, de la Conselleria de Medi Ambient, per la qual es convoquen ajudes per a la realització d'activitats en matèria de conservació de la natura.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/13/(1)/dof/vci/html**

### Dades del document

Número de DOGV
:   1833

Data del DOGV
:   24-07-1992

Secció del DOGV
:   DISPOSICIONS GENERALS

Número del document
:   1992/825543


Data del document
:   13-07-1992

Organisme emissor
:   Conselleria de Medi Ambient

Tipus de document
:   Ordre

Correcció d'errades

Ordre de 13 de juliol de 1992, de la Conselleria de Medi Ambient, per la qual es convoquen ajudes per a la realització d'activitats en matèria de conservació de la natura.  
La protecció i la conservació de la flora i la fauna silvestres i dels espais naturals, com també el desenvolupament d'activitats positives envers el medi ambient, constitueixen un objectiu general de la societat i per això resulta imprescindible la col·laboració dels ciutadans en aquesta important tasca.  
La Conselleria de Medi Ambient té el propòsit de fomentar i donar suport a les activitats que duguen a terme entitats o persones físiques en aquesta matèria.  
Per tot això, i a proposta de la Direcció General de Conservació del Medi Natural,  
DISPOSE  
Article primer  
Oferir ajudes per a la realització d'activitats en matèria de conservació de la natura i d'educació ambiental, i regular-ne la concessió.  
Article segon  
Les mencionades ajudes aniran a càrrec de les línies 262, 263, 265 i 266, programa 442.30 del pressupost de 1992, per un import global màxim de 14.013.566 pessetes. L'ajuda màxima serà de 500.000 pessetes per sol·licitant.  
Article tercer  
Podran ser objecte de subvenció:  
- Les activitats dirigides directament a la conservació, protecció o restauració d'espais o elements del medi natural.  
- Els estudis sobre espècies o poblacions animals o vegetals.  
Es valorarà positivament aquells projectes que tinguen major interès des del punt de vista de l'aplicació pràctica que tindran.  
Les activitats objecte de subvenció hauran de posseir caràcter puntual o singular i ressaltar-ne les repercussions a la Comunitat Valenciana. Es realitzaran en el termini que haja estat fixat en cada cas, atenent les peculiaritats del projecte.  
Per a la concessió de les ajudes, la comissió ponderarà l'interès, la viabilitat, la possibilitat d'aplicació pràctica, els possibles efectes i, en definitiva, l?eficàcia per a la conservació i protecció de la natura i la investigació.  
Les ajudes podran ser sol·licitades per:  
a) Entitats col·lectives (associacions, grups, col·lectius, escoles taller, coses d'oficis i camps de treball, etc.) sense ànim de lucre, entre els fins estatutaris de les quals figuren els de defensa i conservació de la natura i educació ambiental, i l?àmbit preferent de les quals siga la Comunitat Valenciana.  
b) Persones que posseesquen un reconegut prestigi en aquestes àrees o estudiants que desitgen realitzar els seus treballs de doctorat en aquest camp, sempre que actuen, estudien o tinguen el seu domicili habitual a la Comunitat Valenciana.  
Article quart  
Les sol·licituds, adreçades a la Direcció General de Conservació del Medi Natural de la Conselleria de Medi Ambient, podran presentar-se al registre general de l?esmentada conselleria, als centres d'informació de l?Oficina d'Informació, Iniciatives i Reclamacions de la Generalitat Valenciana, i també per qualsevol dels mitjans establerts a l'article 66 de la Llei de Procediment Administratiu.  
El termini de presentació de sol·licituds serà d'un mes des de l'entrada en vigor d'aquesta ordre.  
Les sol·licituds hauran de comprendre la següent documentació:  
a) Resum de les activitats realitzades a les àrees de conservació de la natura des de la constitució de l'entitat.  
b) Currículum (amb especificació de les qualificacions acadèmiques obtingudes, per als estudiants).  
c) Memòria del projecte d'activitats proposat; indicant objectius, metodologia, àmbit de desenvolupament, termini i la resta de dades d'interès.  
d) Pressupost, per conceptes, de les despeses del projecte i dels ingressos, si fa el cas.  
Article cinquè  
La selecció de beneficiaris, la realitzarà una comissió creada amb aquest efecte, que presidirà la Directora General de Conservació del Medi Natural i que formaran, a més, les persones següents: el Cap del Servei d'Espais Natural, el Cap del Servei de Protecció d'Espècies, el Cap del Servei Jurídic i el Secretari General Administratiu.  
La resolució definitiva de la Direcció General de Conservació del Medi Natural, que contindrà les quanties de- les ajudes, es publicarà al Diari Oficial de la Generalitat Valenciana.  
Article sisè  
Els adjudicataris de les ajudes estan obligats a:  
a) Acceptar les normes fixades en aquesta convocatòria i aquelles que la Direcció General de Conservació del Medi Natural establesca per a desenvolupar-la i fer-ne el seguiment.  
b) Complir amb aprofitament les distintes etapes del pla de treball presentat.  
c) Presentar, a la terminació del treball, una memòria que continga fa totalitat del projecte realitzat i els resultats assolits.  
d) Fer constar en qualsevol anunci de l'activitat o publicació resultant que els treballs han estat realitzats amb una ajuda de la Conselleria de Medi Ambient de la Generalitat Valenciana.  
Els treballs hauran d'acabar-se o executar-se abans del 31 d'octubre de 1992.  
El pagament de l'ajuda podrà ser fraccionat en part, podent cobrar-se parcialment al lliurament dels resultats de les fases establertes al projecte o activitat.  
DISPOSICIONS FINALS  
Primera  
Es faculta la Direcció General de Conservació del Medi Natural perquè resolga els dubtes que es plantegen en la interpretació d'aquestes normes i perquè dicte les disposicions necessàries per al desenvolupament i aplicació d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 13 de juliol de 1992.  
El Conseller de Medi Ambient,   
ANTONI ESCARRE I ESTEVE


Còpia Permalink ELI